
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων των Αναπληρωτών Υπουργών 
Εθνικής Άμυνας Στάθη Γιώτα και Γιώργου Μωραΐτη . 1 

Παροχή πιστωτικών διευκολύνσεων στους σεισμοπαθείς των 
Νομών Ηλείας και Ζακύνθου που επλήγησαν από το σει¬ 
σμό του Οκτωβρίου 1988 . 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Τ 994 (1) 

Καθορισμός αρμοδιοτήτων των Αναπληρωτών Υπουργών Εθνι¬ 
κής Άμυνας Στάθη Γιώτα και Γιώργου Μωραΐτη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 81 παρ. 1 εδ. 2 του Συντάγματος. 

2. Τα άρθρα 16 παρ. 3, 22 παρ. 3 και 23 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137). 

3. Τις Υ1291/1987 (ΦΕΚ Β 526) και Υ944/1988 (ΦΕΚ Β 
854) αποφάσεις του Πρωθυπουργού, με τις οποίες συστάθηκαν 
από μία θέση Αναπληρωτή Υπουργού στο Υπουργείο Εθνικής 
Άμυνας. 

4. Το Ν. 660/1977 «Περί Υπουργείου Εθνικής Αμύνης και 
των οργάνων της Ανωτάτης Διοικήσεως και Ελέγχου των Ενό¬ 
πλων Δυνάμεων» (ΦΕΚ 218) και 

5. Τα Π.Δ. 397/1987 (ΦΕΚ 176) και 567/1988 (ΦΕΚ 
262), με τα οποία διορίστηκαν Αναπληρωτές Υπουργοί Εθνικής 
Άμυνας ο Στάθης Γιώτας και ο Γιώργος Μωραίτης, αντίστοιχα, 
αποφασίζουμε: 

Άρθρο 1 

Στους Αναπληρωτές Υπουργούς Εθνικής Άμυνας Στάθη Γι¬ 
ώτα και Γιώργο Μωραΐτη αναθέτουμε την άσκηση των αρμοδιο¬ 
τήτων που καθορίζονται στα επόμενα άρθρα. 

Άρθρο 2 

Ο Αναπληρωτής Υπουργός Εθνικής Άμυνας Στάθης Γιώτας 
ασκεί τις αρμοδιότητες που αφορούν: 

1. Επιχειρησιακές έρευνες, μελέτες Κέντρα Ερευνών Ενόπλων 


Δυνάμεων. 

2. Την Υπηρεσία Πολεμικής Βιομηχανίας (ΥΠΟΒΙ). 

Όλα τα αντικείμενα της Υπηρεσίας Πολεμικής Βιομηχανίας, 
αρμοδιότητας Υπουργού Εθνικής Άμυνας, καθώς και τα αντικεί¬ 
μενα που αφορούν το πολιτικό προσωπικό αυτής. 

3. Διαπραγματεύσεις συμβάσεων, προμήθειες, εργολαβίες, 
εκτελέσεις εργασιών, εκτελέσεις κτιριακών έργων ή εγκαταστά¬ 
σεων, δαπάνες. 

Όλα τα θέματα αρμοδιότητας του Υπουργού Εθνικής Άμυνας 
που αναφέρονται στις διαπραγματεύσεις για την κατάρτιση συμ¬ 
βάσεων, στις προμήθειες, εργολαβίες, εκτελέσεις εργασιών, εκτε¬ 
λέσεις κτιριακών έργων ή εγκαταστάσεων και στις σχετικές δα¬ 
πάνες, εκτός από την έγκριση προμήθειας (σκοπιμότητα) κύριου 
υλικού πάνω από το ποσό των 50.000.000 δραχμών και εκτέλε¬ 
σης κτιριακών έργων ή εγκαταστάσεων πάνω από το ποσό των 
200.000.000 δραχμών. 

4. Το Στρατιωτικό Προσωπικό. 

Τοποθετήσεις και μεταθέσεις κάθε κατηγορίας και βαθμίδας 
στρατιωτικού προσωπικού σε ή από Υπηρεσίες υπαγόμενες σ’ αυ¬ 
τόν με πράξεις εκδιδόμενες από κοινού με τον Υπουργό Εθνικής 
Άμυνας, ή τον τυχόν εξουσιοδοτημένο Αναπληρωτή ή Υφυ¬ 
πουργό, κατά περίπτωση. 

5. Το Πολιτικό Προσωπικό. 

Τοποθετήσεις και μεταθέσεις κάθε κατηγορίας πολιτικού προ¬ 
σωπικού σε ή από Υπηρεσίες υπαγόμενες σ’ αυτόν με πράξεις εκ- 
διδόμενες από κοινού με τον Αναπληρωτή Υπουργό Εθνικής 
Άμυνας Γιώργο Μωραΐτη. 

Άρθρο 3 

Ο Αναπληρωτής Υπουργός Εθνικής Άμυνας Γιώργος Μω- 
ραΐτης ασκεί τις αρμοδιότητες που αφορούν: 

1. Τα οικονομικά - τον Προϋπολογισμό - τη διοικητική μέρι¬ 
μνα. 

α. Τα αντικείμενα αρμοδιότητας Υπουργού Εθνικής Άμυνας 
που σχετίζονται με το Δημόσιο Λογιστικό και την Οικονομική 
Μέριμνα και Λογιστικό των Ενόπλων Δυνάμεων και αναφέρονται 
στα οικονομικά και τον προϋπολογισμό, εκτός από: 

1) Την κατανομή του προϋπολογισμού στους Κλάδους των 
Ενόπλων Δυνάμεων. 

2) Την κατανομή κεφαλαίων εκτός Κρατικού Προϋπολογι¬ 
σμού. 

β. Τα αντικείμενα αρμοδιότητας Υπουργού Εθνικής Άμυνας 
για τα παρακάτω θέματα: 

1) Κάθε φύσης αποδοχές και αποζημιώσεις στρατιωτικού και 

πολιτικού προσωπικού του Υπουργείου Εθνικής Άμυνας και 
προϋποθέσεις καταβολής αυτών. 

2) Χορήγηση βοηθημάτων στους αποστρατευόμενους ή απο- 
βιούντες στρατιωτικούς που δεν δικαιούνται σύνταξη. 

3) Νοσηλευτική, φαρμακευτική και νοσοκομειακή περίθαλψη 
του στρατιωτικού και πολιτικού προσωπικού του Υπουργείου 
Εθνικής Άμυνας. 

4) Διοικητικές ενέργειες τακτοποίησης συνταξιοδοτικών θεμά¬ 
των του στρατιωτικού και πολιτικού προσωπικού του Υπουργείου 
Εθνικής Άμυνας. 

2. Τη ΣΥΚΕΑ. 

Τα θέματα που αφορούν τη ΣΥΚΕΑ, και τα αντικείμενα που 
αφορούν το πολιτικό προσωπικό αυτής, χωρίς τον περιορισμό της 
παραγράφου 4 του άρθρου αυτού. 

3. Το Στρατιωτικό Προσωπικό. 

α. Όλα τα θέματα που αφορούν τις καταστάσεις των αξιωμα¬ 
τικών των Ενόπλων Δυνάμεων, τα σχετικά με τους κατώτερους 
αξιωματικούς και από τους ανώτερους μέχρι και το βαθμό του 
αντισυνταγματάρχη. 

β. Όλα τα θέματα που αφορούν την ιεραρχία, τις προαγωγές, 
τοποθετήσεις και μεταθέσεις των μόνιμων αξιωματικών των 
Ενόπλων Δυνάμεων, τα σχετικά με τους κατώτερους αξιωματι¬ 
κούς και από τους ανώτερους μέχρι και το βαθμό του αντισυνταγ- 
ματάρχη. 

γ. Όλα τα θέματα που αφορούν τις ηθικές αμοιβές και μετατά¬ 
ξεις των αξιωματικών και ανθυπασπιστών των Ενόπλων Δυνά¬ 
μεων. 

δ. Όλα τα σχετικά θέματα με τις πολεμικές καταστάσεις των 
αξιωματικών των Ενόπλων Δυνάμεων. 

ε. Όλα τα θέματα που αφορούν τους εφέδρους αξιωματικούς 
και τους αξιωματικούς ειδικής μονιμότητας. 

4. Το Πολιτικό Προσωπικό. 

Με την επιφύλαξη της παραγράφου 2 του άρθρου 2 της από¬ 
φασης αυτής, όλα τα αντικείμενα που αφορούν το πολιτικό προ¬ 
σωπικό του Υπουργείου Εθνικής Άμυνας, εκτός από: 

1) Την πρόσληψη, την απόλυση (άρθρα 258 - 260 του Υπαλ¬ 
ληλικού Κώδικα) και τη λύση της σύμβασης εργασίας (άρθρα 41, 
44, 45 και 47 του Ν. 993/1979). 

2) Την πρόσληψη ειδικού επιστημονικού προσωπικού. 

5. Θέματα Δικαστικά. 

α. Όλα τα θέματα που προβλέπονται από το Στρατιωτικό Ποι¬ 
νικό Κώδικα, τον Κώδικα Ποινικής Δικονομίας και την κείμενη 
νομοθεσία σχετικά με ποινικές, αστικές και διοικητικές υποθέσεις 
του στρατιωτικού προσωπικού, εκτός από την άσκηση ποινικής 
δίωξης κατά πλοιάρχων και σμηνάρχων, καθώς και κατά ανω- 
τάτων αξιωματικών των τριών Κλάδων των Ενόπλων Δυνά¬ 
μεων. 

β. Τις προβλεπόμενες από το Ν.Δ. 68/1968 αρμοδιότητες 
για τη διαδικασία απονομής χάρης. 

6. Επιτάξεις - Απαλλοτριώσεις. 

7. Οργανισμούς, Νομικά Πρόσωπα Δημοσίου Δικαίου, Υπηρε¬ 
σίες. 

Τα αντικείμενα που αφορούν τους παρακάτω Οργανισμούς, 
Νομικά Πρόσωπα Δημοσίου Δικαίου και Υπηρεσίες: 

1) Το Πολεμικό Μουσείο. 

2) Τον Αυτόνομο Οικοδομικό Οργανισμό Αξιωματικών. 

3) Το Ταμείο Αρωγής Μόνιμων Πολιτικών Υπαλλήλων 
Υπουργείου Εθνικής Άμυνας. 

4) Το Ταμείο Εθνικής Άμυνας. 

5) Τους Οικοδομικούς Συνεταιρισμούς Μόνιμων Αξιωματι¬ 
κών Στρατού, Ναυτικού και Αεροπορίας. 

6) Την Εθνική Μετεωρολογική Υπηρεσία. 


8. Διάφορα Θέματα. 

α. Τα αντικείμενα αρμοδιότητας Υπουργού Εθνικής Άμυνας 
που αφορούν τις στρατιωτικές και ναυτικές εισφορές και ναυλώ¬ 
σεις. 

β. Τις προβλεπόμενες από το Ν. 159/1975 αρμοδιότητες. 

Άρθρο 4 

1. Στα πλαίσια των αρμοδιοτήτων των άρθρων 2 και 3 περι¬ 
λαμβάνονται και οι κοινοβουλευτικές, καθώς και η νομοθετική 
πρωτοβουλία, και η αρμοδιότητα πρότασης για την έκδοση κανο¬ 
νιστικών και ατομικών διαταγμάτων και έκδοσης αποφάσεων 
καθώς και συνυπογραφής διαταγμάτων ή αποφάσεων με άλλους 
Υπουργούς ή Υφυπουργούς. 

2. Στους Αναπληρωτές Υπουργούς Εθνικής Άμυνας αναθέ¬ 
τουμε επίσης στην εξουσία να μεταβιβάζουν στον Αρχηγό του Γε¬ 
νικού Επιτελείου Εθνικής Άμυνας, στους Αρχηγούς των Γ ενικών 
Επιτελείων των Κλάδων των Ενόπλων Δυνάμεων, στους Διοικη¬ 
τές Συγκροτημάτων, Σχηματισμών, Διοικήσεων και Μεγάλων 
Μονάδων ορισμένες αρμοδιότητές τους ή το δικαίωμα να υπο¬ 
γράφουν με «εντολή Αναπληρωτή Υπουργού» αποφάσεις, έγ¬ 
γραφα, εντάλματα, επιστολές ή άλλες πράξεις της αρμοδιότητάς 
τους. 

3. Ο Υπουργός Εθνικής Άμυνας διατηρεί πάντοτε την ευχέ¬ 
ρεια να ενημερώνεται στα θέματα της αρμοδιότητας των Ανα¬ 
πληρωτών Υπουργών Εθνικής Άμυνας. 

4. Η νομοθετική πρωτοβουλία· ασκείται παράλληλα και από 
τον Υπουργό. 

Άρθρο 5 

1. Η απόφαση του Πρωθυπουργού Υ1338α/1987 (ΦΕΚ Β’ 
535) καταργείται. 

2. Οι αποφάσεις που έχουν εκδοθεί για την παραπέρα μεταβί¬ 
βαση αρμοδιοτήτων του Αναπληρωτή Υπουργού Εθνικής Άμυ¬ 
νας Στάθη Γ ιώτα, σύμφωνα με την απόφαση της προηγούμενης 
παραγράφου, εξακολουθούν να ισχύουν μέχρι τη ρητή κατάργησή 
τους. 

Άρθρο 6 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 5 Δεκεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

- ♦- 

Αριθ. Οικ./4173 (2) 

Παροχή πιστωτικών διευκολύνσεων στους σεισμοπαθείς των Νο¬ 
μών Ηλείας και Ζακύνθου που επλήγησαν από το σεισμό του 

Οκτωβρίου 1988. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγραφος 2 και 3 της από 
28.7.78 Πράξης Νομοθετικού Περιεχομένου (ΦΕΚ Α’ 117) 
«Περί αποκαταστάσεως ζημιών εκ σεισμών Βορείου Ελλάδος» 
που κυρώθηκε με το Νόμο 867/79 (ΦΕΚ Α' 24). 

2. Τονόμο 1190/81 (ΦΕΚ Α' 203/30.7.81) ο οποίος κυρώ¬ 
νει την από 26.3.81 Πράξη Νομοθετικού Περιεχομένου. 

3. Τις διατάξεις του άρθρου 3, παράγραφος 3, τελευταίο εδά¬ 
φιο του Νόμου 1266/82 (ΦΕΚ Α' 81) «Περί οργάνων ασκήσεως 

της νομισματικής, πιστωτικής και συναλλαγματικής πολιτικής 
και άλλες διατάξεις», όπως συμπληρώθηκε με το άρθρο 25, πα¬ 
ράγραφος 6 του Νόμου 1418/84 «Περί Δημοσίων Έργων και 
ρυθμίσεις συναφών θεμάτων» (ΦΕΚ Α' 23). 

4. Την αριθ. 101/1.11.88 Πράξη Υπουργικού Συμβουλίου 
«Για την αποκατάσταση των ζημιών από το σεισμό της 16ης 
Οκτωβρίου 1988 σε περιοχές των Νομών Ηλείας και Ζακύνθου 
(ΦΕΚ 242/Α/3.11.88). 

5. Τις έκτακτες στεγαστικές και λοιπές ανάγκες που έχουν δη- 
μιουργηθεί στους κατοίκους και επιχειρήσεις περιοχών των Νο¬ 
μών Ηλείας και Ζακύνθου από το σεισμό του Οκτωβρίου 1988. 

6. Την 6474/30.6.88 Απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/Β/88), αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την απο¬ 
κατάσταση των ζημιών που προκάλεσε ο σεισμός του Οκτωβρίου 
1988 σε κτίρια οποιασδήποτε χρήσης, των Νομών Ηλείας και 
Ζακύνθου προς ανακαταακευή των κτιρίων, που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευής (ασύμ¬ 
φορα) ή είναι δομημένα από ωμοπλίνθους, κροκάλλες ή ξερολιθιά 
ή προς επισκευή όσων έχουν υποστεί επισκευάσιμες ζημιές καθώς 
και για αυτοστέγαση. 

II. Δικαιούχοι των στεγαστικών δανείων. 

1. Οι δικαιούχοι των στεγαστικών δανείων καθορίζονται από 
τους αρμοδίους Τομείς της Υπηρεσίας Αποκαταστάσεως Σεισμο¬ 
πλήκτων της Γενικής Γραμματείας Δημοσίων Έργων του 
Υ.ΠΕ.ΧΩ.Δ.Ε., στους οποίους οι ενδιαφερόμενοι θα πρέπει να 
υποβάλλουν αίτηση με τα σχετικά δικαιολογητικά, μέσα στην 
προθεσμία που καθορίζεται με την αριθμ. 101/1.11.88 Πράξη 
Υπουργικού Συμβουλίου (ΦΕΚ 242/Α/3.11.88). 

2. Η Υ.Α.Σ. θα χορηγεί στους δικαιούχους έγγραφη συνηγο- 
ρία στην οποία θα βεβαιώνεται, εάν το συγκεκριμένο κτίριο κρίνε- 
ται κατεδαφιστέο ή επισκευαστέο, θα προσδιορίζεται το ύψος της 
απαιτούμενης δαπάνης ανακατασκευής ή επισκευής ή το ποσό 
που δικαιούται ο ενδιαφερόμενος για αυτοστέγαση και θα αναφέ- 
ρεται το ύψος της δωρεάν κρατικής αρωγής καθώς και του ανα¬ 
γκαίου στεγαστικού δανείου, μέσα στα ανώτατα κατά περίπτωση 
όρια που καθορίζονται κατωτέρω. Για την χορήγηση συνηγορίας, 
το κτίριο πρέπει να ευρίσκεται στη σεισμόπληκτη περιοχή. 

3. Σε περίπτωση που το συγκεκριμένο κτίριο ρυμοτομείται ή 
δεν μπορεί να ανακατασκευαστεί για οποιαδήποτε άλλη νόμιμη 
αιτία, ο ιδιοκτήτης - και επί περισσοτέρων συνιδιοκτητών, καθέ¬ 
νας από αυτούς - δικαιούται δανειοδότηση για αυτοστέγαση με 
αγορά ή ανέγερση κατοικίας σε άλλη τοποθεσία, αλλά μόνο μέσα 
σε σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 

1. Δάνεια ανακατασκευής ή αυτοστέγασης 

Τα στεγαστικά δάνεια στα οποία συμπεριλαμβάνεται και η 
αναφερόμενη παρακάτω δωρεάν κρατική αρωγή θα χορηγούνται 
στους δικαιούχους ιδιώτες με βάση την προσκομιζόμενη στη δα- 
νείστρια Τράπεζα έγγραφη συνηγορία της Υπηρεσίας Αποκατα¬ 
στάσεως Σεισμοπλήκτων και με τους ακόλουθους βασικούς 
όρους. 

α) Για κτίσματα που έχουν χρήση κατοικίας μέχρι δρχ. 
40.000 ανά τ.μ. και με ανώτατο όριο δανειοδοτούμενης επιφά¬ 
νειας τα 100 τ.μ., ανά χωριστή ιδιοκτησία. 

β) Στις περιπτώσεις που με βάση τις ισχύουσες διατάξεις επι¬ 
βάλλεται η διατήρηση της μορφής του διατηρητέου κτιρίου κατά 
την ανακατασκευή του το δάνειο ανέρχεται μέχρι του ποσού των 
σαράντα επτά χιλ. (47.000) δρχ. χωρίς περιορισμό ως προς το 
συνολικό εμβαδό. 


γ) Για την ανακατασκευή λοιπών (πλην κατοικιών)αγροτικών 
κτισμάτων το δάνειο ανέρχεται στο ποσό των πέντε χιλ. (5.000) 
δρχ. ανά τετρ. μέτρο κατεδαφιζόμενης επιφάνειας και μέχρι συνο¬ 
λικού εμβαδού εκατό (100) τ.μ. 

δ) Για κτίρια με περισσότερες χωριστές ιδιοκτησίες (πολυκα¬ 
τοικίες) ο κάθε ιδιοκτήτης δικαιούται εκτός του δανείου ανακατα¬ 
σκευής ή αυτοστέγασης που αντιστοιχεί στην ιδιοκτησία του και 
επιπλέον δάνειο ανάλογο με το ποσοστό του επί των κοινοκτήτων 
χώρων και μέχρι συνολικού εμβαδού εκατό (100) τ.μ. αθροι¬ 
στικά (από ιδιοκτησία και κοινόχρηστο χώρο). 

ε) Η δωρεάν κρατική αρωγή, που αντιστοιχεί στα ανωτέρω 
δάνεια ανακατασκευής ή αυτοστέγασης θα καλυφθεί από τον 
προϋπολογισμό Δημοσίων Επενδύσεων και ανέρχεται σε ποσοστό 
20% του δανείου και μόνο για μία ιδιοκτησία. 

2. Δάνεια επισκευής 

α) Για επισκευή ζημιών στα «μη φέροντα» στοιχεία κτιρίων το 
ποσό του δανείου ανέρχεται μέχρι πέντε χιλ. (5.000) δρχ. ανά 
τετρ. μέτρ. και μέχρι συνολικού εμβαδού εκατόν (100) τ.μ. ανά 
χωριστή ιδιοκτησία. 

β) Για επισκευή ζημιών στον «φέροντα» οργανισμό κτιρίων το 
δάνειο ανέρχεται μέχρι του ποσού των δέκα πέντε χιλ. (15.000) 
δρχ. ανά τ.μ. χωρίς περιορισμό ως προς το συνολικό εμβαδό της 
ιδιοκτησίας. 

γ) Σε περίπτωση που υπάρχουν ζημιές στα «μη φέροντα» και 
στον «φέροντα οργανισμό» της ίδιας ιδιοκτησίας το συνολικό ανά 
τ.μ. ύψος του δανείου δεν επιτρέπεται να υπερβαίνει το όριο των 
δέκα οκτώ χιλ. (18.000) δρχ. αθροιστικά. 

δ) Για πάσης φύσεως επισκευές (περιλαμβανομένων των ανα¬ 
παλαιώσεων) κτιρίων που κρίνονται διατηρητέα το δάνειο ανέρ¬ 
χεται μέχρι του ποσού των είκοσι πέντε χιλ. (25.000) δρχ. χωρίς 
περιορισμό ως προς το συνολικό εμβαδό της ιδιοκτησίας. 

ε) Για επισκευή αγροτικών κτισμάτων (πλην οικιών) το δάνειο 
ανέρχεται μέχρι συνολικού ποσού εκατόν πενήντα χιλ. (150.000) 
δρχ. για κάθε κτίσμα. 

στ) Εφόσον πρόκειται για κτίρια με περισσότερες της μιας χω¬ 
ριστές ιδιοκτησίες, ο κάθε ιδιοκτήτης δικαιούται, εκτός από το 
δάνειο για αποκατάσταση ζημιάς της ιδιοκτησίας του, και πρό¬ 
σθετο δάνειο για την κάλυψη της δαπάνης που αναλογεί προς 
αποκατάσταση της ζημιάς των κοινοκτήτων στοιχείων. Τα αντί¬ 
στοιχα ποσά θα αναφέρονται στη συνηγορία της Υ.Α.Σ. 

ζ) Η δωρεάν κρατική αρωγή που αντιστοιχεί στα ανωτέρω δά¬ 
νεια επισκευής θα καλυφθεί από τον προϋπολογισμό των Δημο¬ 
σίων Επενδύσεων και ανέρχεται στο ποσοστό των 33% του δα¬ 
νείου και μόνο για μία ιδιοκτησία. 

3. Δάνεια σε κτίρια που κρίνονται ως υπερμέτρου δαπάνης επι¬ 
σκευής ή είναι δομημένα από ωμόπλινθους, κροκάλλες ή ξηρολι- 
θιά. 

Για κτίρια που κρίνονται επισκευαστέα, αλλά η δαπάνη επι¬ 
σκευής τους θεωρείται υπέρμετρη (ασύμφορα) καθώς και για τα 
κτίσματα που είναι δομημένα από κροκάλλες, ή από ωμόπλιν¬ 
θους ή από ξεροληθιά τα οποία κατά την κρίση των αρμοδίων 
υπηρεσιών Αποκατάστασης Σεισμοπλήκτων δεν επιδέχονται ου¬ 
σιαστική αποκατάσταση της αντοχής τους, και με βάση τις κείμε¬ 
νες διατάξεις εντάσσονται στη δανειοδότηση για ανακατασκευή, 
καθορίζονται τα ακόλουθα: 

α) Ως προς το ύψος της συνολικής χρηματοδότησης (δηλαδή 
του αθροίσματος του ατόκου δανείου και της δωρεάν κρατικής 
αρωγής) ισχύει ότι και για τα κτίρια που κρίνονται κατεδαφιστέα 
με βάση τις διατάξεις περί επικινδύνων και ετοιμόρροπων κτι · 
σμάτων. 

β) Η δωρεάν κρατική αρωγή που αντιστοιχεί στα ανωτέρω δά¬ 
νεια, θα καλυφθεί από τον Προϋπολογισμό Δημοσίων Επενδύ- 

σεων και ανέρχεται στο ποσοστό 14% του δανείου και για μία 
μόνο ιδιοκτησία. 

4. Στις περιπτώσεις που στον ίδιο ιδιοκτήτη ανήκαν πριν από 
το σεισμό περισσότερες από μία ιδιοκτησίες, δάνεια θα χορηγού¬ 
νται για κάθε μία από αυτές. 

Για τις πέραν της μιας (που θα προτείνεται από τον δικαιούχο) 
ιδιοκτησία το σύνολο της στεγαστικής ενίσχυσης χορηγείται υπό 
μορφή δανείου. 

5. Επιτρέπεται επίσης να χορηγηθεί δάνειο και για την ανακα- 
τασκευή και επισκευή ζημιών κτιρίων που ανήκουν στο Δημόσιο ή 
Ν.Π.Δ.Δ. ή σε Κοινωφελή ή Φιλανθρωπικά ή Ευαγή Ιδρύματα ή 
Κοινωφελή Σωματεία. Τα ποσά των δανείων για τα συγκεκρι¬ 
μένα κτίρια θα καθορίζονται κατά περίπτωση από τις αρμόδιες 
Υπηρεσίες Αποκατάστασης Σεισμοπλήκτων του ΥΠΕΧΩΔΕ/ 
Γ.Γ.Δ.Ε χωρίς να υπόκεινται στον περιορισμό των εκατό (100) 
τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόποσες δό- 
σεις, η πρώτη από τις οποίες κατά την υπογραφή της δανειστικής 
σύμβασης οι δε επόμενες δύο ανάλογα με την πρόοδο των εργα¬ 
σιών στην οικοδομή. 

Τα δάνεια που χορηγούνται για επισκευές μπορούν να αναλη- 
φθούν κατά την κρίση της δανείστριας Τράπεζας, σε δύο δόσεις ή 
και εφάπαξ αν πρόκειται για μικρά ποσά. 

7. Η συνολική διάρκεια των δανείων ανακατασκευής ή αυτο¬ 
στέγασης ή επισκευής ορίζεται σε δέκα πέντε (15) χρόνια η δε 
εξόφλησή τους θα πραγματοποιηθεί με ισόποσες εξαμηνιαίες ή 
ετήσεις χρεωλυτικές δόσεις, η πρώτη από τις οποίες θα καταβλη¬ 
θεί το αργότερο μετά από είκοσι τέσσερις (24) μήνες από την υπο¬ 
γραφή της οικείας δανειστικής σύμβασης. 

8. Τα δάνεια θα βαρύνονται με επιτόκιο 3,5 εκατοστιαίες μο¬ 
νάδες υψηλότερο αυτού που κάθε φορά ισχύει για καταθέσεις 
απλού Ταμιευτηρίου στις Εμπορικές Τράπεζες, χωρίς προσαύ- 
ξηση για προμήθεια, επιδοτούμενο κατά 100% από τον προϋπο¬ 
λογισμό Δημοσίων Επενδύσεων. 

9. Για τους λοιπούς όρους και τη διαδικασία σύναψης και χο- 
ρήγησης των δανείων έχουν εφαρμογή οι αντίστοιχες διατάξεις, 
που ισχύουν για την χρηματοδότηση της οικονομίας. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ 
ΑΝΑΚΑΤΑΣΚΕΥΗ ΚΑΙ ΕΠΙΣΚΕΥΗ 
ΣΕΙΣΜΟΠΛΗΚΤΩΝ ΚΤΙΡΙΩΝ 

1. Στις περιπτώσεις που τα δάνεια της παρ. III δεν επαρκούν 
για την κάλυψη της αναγκαίας συνολικής δαπάνης και μετά από 
συνηγορία της Υπηρεσίας Αποκαταστάσεως Σεισμοπλήκτων, οι 
ιδιοκτήτες κτιρίων που κρίθηκαν κατεδαφιστέα ή επισκευάσιμα, 
επιτρέπεται να δανειοδοτηθούν συμπληρωματικά είτε μόνοι τους, 
είτε από κοινού (όταν πρόκειται για κτίρια με περισσότερες χωρι¬ 
στές ιδιοκτησίες), από τις εμπορικές Τράπεζες, την Εθνική Στε¬ 
γαστική Τράπεζα της Ελλάδος και την Εθνική Κτηματική Τρά¬ 
πεζα της Ελλάδος, για την ολική ή μερική κάλυψη των ανα¬ 
γκαίων δαπανών ανακατασκευής και επισκευής, με τους ακόλου¬ 
θους όρους: 

α. Επιτόκιο: 18,5% το χρόνο, χωρίς προμήθεια. 

β. Διάρκεια: 1 δετής, με διετή περίοδο χάριτος και εξόφληση 
με ισόποσες ετήσιες ή εξαμηνιαίες τοκοχρεωλυτικές δόσεις. 

γ. Οι λοιποί όροι καθορίζονται κατά την κρίση των Τραπεζών. 

2. Η ως άνω πρόσθετη δανειοδότηση θα χορηγείται μετά από 
έγγραφη συνηγορία της αρμόδιας Υπηρεσίας αποκαταστάσεως 
σεισμοπλήκτων του ΥΠΕΧΩΔΕ. 

3. Προκειμένου για ανατακατασκευή ή επισκευή γεωργικών 
γενικά κτισμάτων (πλην οικιών) η ανωτέρω δανειοδότηση θα γί¬ 
νεται από την Αγροτική Τράπεζα της Ελλάδος με τραπεζικά κρι¬ 
τήρια και με τους όρους χορήγησης, από την εν λόγω Τράπεζα, 
αντίστοιχων δανείων προς αγρότες. 


4. Προκειμένου για κτίρια που κρίνονται διατηρητέα, η πρό¬ 
σθετη δανειοδότηση θα γίνεται με το επιτόκιο και την διάρκεια 
που καθορίζονται στην ΠΔ/ΤΕ17.6.85. 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ 
ΚΤΙΡΙΑΚΩΝ ΚΑΙ ΛΟΙΠΩΝ ΠΑΓΙΩΝ 
ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρόθεσμων 
δανείων σε επιχειρήσεις και επαγγελματίες στην σεισμόπληκτη 
περιοχή των Νομών Ηλείας και Ζακύνθου, που καθορίζονται με 
απόφαση του Υπουργού Περιβάλλοντος, Χωροταξίας και Δημ· 
Έργων, προς αποκατάσταση των ζημιών που προξενήθηκαν από 
το σεισμό του Οκτωβρίου 1988 στις κτιριακές εγκαταστάσεις, 
όπου ασκούν την οικονομική δραστηριότητά τους, με τους ακό¬ 
λουθους όρους και προϋποθέσεις: 

1. α. Συνηγορία της Υ.Α.Σ. όπως και στο κεφ. Α II (2) ανω¬ 
τέρω. 

Ειδικά, προκειμένου περί ξενοδοχειακών επιχειρήσεων, τα 
ανωτέρω μακροπρόθεσμα δάνεια θα χορηγούνται μετά από τε¬ 
χνικό έλεγχο, για την εκτίμηση του ύψους των υλικών ζημιών 
που προξενήθηκαν από τους σεισμούς των προς επισκευή ξενοδο¬ 
χείων, ο οποίος θα διενεργείται μετά από γνώμη και των Τεχνι¬ 
κών Υπηρεσιών του Ελληνικού Οργανισμού Τουρισμού. 

β. Τεχνική μελέτη περί των εργασιών ανακατασκευής ή επι¬ 
σκευής των κτιριακών και λοιπών εγκαταστάσεών τους. 

γ. Υπεύθυνη δήλωση (ΝΔ 105/69) ή του άρθρου 8 του Ν. 
1599/86) ότι δεν χρηματοδοτήθηκαν από άλλο πιστωτικό φο¬ 
ρέα για τις ίδιες ζημιές. 

2. α. Τα δάνεια που χορηγούνται στους δικαιούχους κτιριακών 
εγκαταστάσεων επαγγελματικών χώρων προκειμένου για ανα- 
κατασκευή ανέρχονται μέχρι του ποσού των είκοσι τεσσάρων χιλ. 
(24.000) δρχ. ανά τ.μ. ελαττωμένο κατά το ποσό της δωρεάν 
κρατικής αρωγής και μέχρι εκατό (100) τ.μ. για κάθε χωριστό 
επαγγελματικό χώρο. 

Στην περίπτωση που ο επαγγελματικός χώρος έχει στεγα¬ 
στική επιφάνεια άνω των 150 τ.μ. για τον υπολογισμό του δα¬ 
νείου, θα διαιρείται η επιφάνειά του σε τμήματα των 150 τ.μ., 
για το καθένα των οποίων θα χορηγείται το ως άνω, ανά χωριστό 
επαγγελματικό χώρο ισχύον ανώτατο όριο στεγαστικής συνδρο¬ 
μής (δηλ. 24.000 X 100 = 2.400.000). 

Το προκύπτον τελικώς, μετά την ως άνω διαίρεση, υπόλοιπο 
τμήματος, εάν μεν είναι μέχρι 50 τ.μ. θα αμελείται, ενώ αν είναι 
πάνω από 50 τ.μ., τότε θα χορηγείται στεγαστική συνδρομή ανά¬ 
λογα με το εμβαδόν του και σύμφωνα με τα ισχύοντα ανώτατα 
όρια (εμβαδού και δανείου). 

β. Για επισκευή ζημιών στα «μη φέροντα» στοιχεία κτιρίων το 
ποσό του δανείου ανέρχεται μέχρι πέντε χιλ. (5.000) δρχ. ανά 
τ.μ. 

γ. Για επισκευή ζημιών «στον φέροντα» οργανισμό κτιρίων το 
δάνειο ανέρχεται μέχρι του ποσού των δέκα πέντε χιλ. (15.000) 
δρχ. ανά τ.μ. 

δ. Για επισκευή ζημιών «στα μη φέροντα» στοιχεία και «στον 
φέρονα» οργανισμό της ίδιας ιδιοκτησίας το ανά τ.μ. συνολικό 
ύψος του δανείου δεν επιτρέπεται να υπερβαίνει το όριο των δέκα 
οκτώ χιλ. (18.000) δρχ. ανά τ.μ. 

3. Τα δάνεια θα βαρύνονται με επιτόκιο 3,5 εκατοστιαίες μο¬ 
νάδες υψηλότερο αυτού που κάθε φορά ισχύει για καταθέσεις 
απλού Ταμιευτηρίου στις Εμπορικές Τράπεζες, χωρίς προσαύ- 
ξηση για προμήθεια επιδοτούμενο κατά 100% από τον Προϋπο¬ 
λογισμό Δημοσίων Επενδύσεων. 

4. Η συνολική διάρκεια των δανείων ανακατασκευής ή ατοστέ¬ 
γασης ή επισκευής ορίζεται σε δέκα πέντε (15) χρόνια, η δε εξό¬ 
φλησή τους θα πραγματοποιηθεί με ισόποσες εξαμηνιαίες ή ετή¬ 
σιες χρεωλυτικές δόσεις, η πρώτη από τις οποίες θα καταβληθεί 

το αργότερο μετά είκοσι τέσσερις (24) μήνες από την υπογραφή 
της οικείας δανειστικής σύμβασης. 

5. Για τους λοιπούς όρους και τη διαδικασία σύναψης και χο- 
ρήγησης των δανείων, έχουν εφαρμογή οι αντίστοιχες διατάξεις 
που ισχύουν για τη χρηματοδότηση της οικονομίας. 

6. Η δωρεάν κρατική αρωγή θα καλυφθεί από τον Προϋπολο¬ 
γισμό Δημοσίων Επενδύσεων και αντιστοιχεί σε ποσό 20% προ- 
κειμένου για δάνεια ανακατασκευής επαγγελματικών χώρων, 
ενώ για τά δάνεια επισκευής επαγγελματικών $ώρων η δωρεάν 
κρατική αρωγή είναι 33% και μόνο για ένα επαγγελματικό χώρο 
(ή τα πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει πάρει 
δωρεάν κρατική αρωγή για άλλο σεισμόπληκτο κτίσμα. 

7. Επιτρέπεται στις Τράπεζες να χορηγούν συμπληρωματικά 
δάνεια για τον παραπάνω σκοπό καθώς και για την αποκατά¬ 
σταση ζημιών στις λοιπές πάγιες εγκαταστάσεις και στον εξοπλι¬ 
σμό σεισμόπληκτων επιχειρήσεων και επαγγελματικών με τους 
όρους και προϋποθέσεις της ΠΔ/ΤΕ 716/18.3.86, χωρίς τον 
περιορισμό του 70% που θέτει η Πράξη αυτή ως προς το ύψος 
της χρηματοδότησης σε σχέση με την αναγκαία δαπάνη αποκα¬ 
τάστασης Ειδικά για βιοτεχνικές επιχειρήσεις που λειτουργούσαν 
κανονικά πριν από τους σεισμούς, τα συμπληρωματικά δάνεια 
επιτρέπεται να χορηγηθούν από το «Ειδικό Κεφάλαιο» της αποφ. 
ΝΕ 197/11/3.4.78, εφόσον οι επιχειρήσεις αυτές πληρούσαν 
τις προϋποθέσεις της ΠΔ/ΤΕ 523/22.7.85, όπως ισχύει κατά 
την προ του Οκτωβρίου 1988 περίοδο λειτουργίας τους. 

8. Τα δάνεια για την αποκατάσταση ζημιών σε πάγιες εγκατα¬ 
στάσεις και εξοπλισμό επιχειρήσεων και επαγγελματιών επιτρέ¬ 
πεται να χορηγούνται με τους ίδιους όρους στους μισθωτές ή σε 
όσους έχουν, από οποιαδήποτε νόμιμη αιτία, αποδεδειγμένα τη 
νομή ή τη χρήση των εν λόγω χώρων, εφόσον θα έχει υποβληθεί 
σχετική προς τούτο αίτηση εκ μέρους των ιδιοκτητών μέσα σε 45 
ημέρες από την δημοσίευση της παρούσης στην Εφημερίδα της 
Κυβερνήσεως. 

Ε. ΔΑΝΕΙΑ ΓΙΑ ΕΚΤΑΚΤΕΣ ΑΝΑΓΚΕΣ 
ΣΕ ΚΕΦΑΛΑΙΑ ΚΙΝΗΣΗΣ ΚΑΙ ΛΟΙΠΕΣ 
ΠΙΣΤΩΤΙΚΕΣ ΔΙΕΥΚΟΛΥΝΣΕΙΣ ΣΕΙΣΜΟΠΑΘΩΝ 
ΕΠΙΧΕΙΡΗΣΕΩΝ ΚΑΙ ΕΠΑΓΓΕΛΜΑΤΩΝ 

I. Η δανειοδότηση από τις εμπορικές Τράπεζες μετατοποιητι- 
κών επιχειρήσεων για πάσης φύσεως έκτακτες ανάγκες (περι- 
λαμβανομένης και της εξόφλησης υποχρεώσεων) πραγματο¬ 
ποιείται κατά την κρίση των Τραπεζών, χωρίς περιορισμό, ως 
προς τα αναγκαία ποσά και με βάση τους όρους που γενικά ισχύ¬ 
ουν. Ειδικά για τις βιοτεχνικές επιχειρήσεις επιτρέπεται στις 
εμπορικές Τράπεζες να χορηγούν δάνεια για κεφάλαιο κίνησης με 
ενέχυρο πρώτων υλών και έτοιμων προϊόντων, σύμφωνα με τις 
ισχύουσες διατάξεις της απόφασης ΝΕ 197/11/3.4.78, έστω 
και αν η συνολική οφειλή των σεισμοπαθών βιοτεχνών (άθροισμα 
υφιστάμενων οφειλών από προηγούμενα βιοτεχνικά δάνεια κεφα¬ 
λαίου κίνησης και του ποσού του νέου δανείου) υπερβαίνει το 
ισχύον όριο για δάνεια κεφαλαίου κίνησης μονιμότερου χαρα¬ 
κτήρα (μέχρι 40% του ετήσιου κύκλου εργασιών). Η υπέρβαση 
του ορίου ισχύει μόνο για τα δάνεια που χορηγούνται εντός δωδε¬ 
καμήνου από την ισχύ της παρούσας απόφασης. Διευκρινίζεται 
ότι εξακολουθεί να ισχύει το ανώτατο κατά επιχείρηση όριο (δρχ. 
80 εκατ.) χρηματοδότησης από το «ειδικό κεφάλαιο». 


II. Οι χορηγήσεις των εμπορικών Τραπεζών για πάσης φύσης 
έκτακτες ανάγκες προς εμπόρους και επαγγελματίες που πραγ¬ 
ματοποιούνται εντός δωδεκαμήνου από την ισχύ της παρούσας 
απόφασης και εξοφλούνται μέσα σε δώδεκα μήνες από την κάθε 
χορήγηση δεν υπόκεινται στα ανώτατα όρια χρηματοδότησης 
που καθορίζονται στην αποφ. ΝΕ 348/4/19.1.82 (παρ. 1 και 
2 )· 

III. Σε όλες τις παραπάνω περιπτώσεις και για ύψος χρηματο¬ 
δότησης μέχρι δρχ. 200.000 κατά επιχείρηση ή επαγγελματία, 
οι Τράπεζες, μετά από σχετική αίτηση των δανειοδοτούμενων, 
υποχρεωτικά θα επιμηκύνουν την διάρκεια σε 36 μήνες με εξό¬ 
φληση σε ισόποσες εξαμηνιαίες χρεωλυτικές δόσεις. Το επιτόκιο 
των δανείων αυτών επιδοτείται εξ ολοκλήρου από τον λογαρια¬ 
σμό του Ν. 128/75 βάσει της αριθμ. 106831/16.10.86 Κοι¬ 
νής Απόφασης των Υπουργών Εθνικής Οικονομίας και Οικονομι¬ 
κών. 

ΣΤ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δανεί- 
στριας Τράπεζας υποθήκη επί του ακινήτου, που ανακατασκευά¬ 
ζεται ή επισκευάζεται από το προϊόν του δανείου, ή αντ’ αυτού, 
επί άλλου ακινήτου που τυχόν προσφέρεται από το δανειολήπτη, 
εφόσον η αξία του ακινήτου αυτού καλύπτει το ασφαλιζόμενο δά¬ 
νειο. Η υποθήκη μπορεί επίσης να μεταφέρεται εκ των υστέρων σε 
άλλο ακίνητο αντίστοιχης αξίας. 

Για δάνεια μέχρι 260.000 δρχ., κατά περίπτωση, αντί υποθή¬ 
κης μπορεί να δοθεί η προσωπική εγγύηση του δανειολήπτη. 

Ζ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα καθορί¬ 
ζεται ρητά ότι σε περίπτωση υποβολής από τους δικαιούχους δα¬ 
νείων ή τυχόν ενισχύσεων που προβλέπονται στο κεφ. Α και Γ 
ανακριβών στοιχείων και δηλώσεων, ή σε περίπτωση μη εκπλή¬ 
ρωσης των υποχρεώσεων, που θα αναλάβουν σύμφωνα με όσα 
ορίζονται στην παρούσα απόφαση θα υπόκεινται, πέρα από τις 
προβλεπόμενες νόμιμες κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρόθεσμου 
και αμέσως απαιτητού από την χορήγησή του. 

β. Κατάπτωση ποινικής ρήτρας υπέρ του Ελληνικού Δημο¬ 
σίου, που θα συνομολογείται με την δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού του δα¬ 
νείου. 

γ. Εκτοκισμό του δανείου από την χορήγησή του με το ισχύον 
επιτόκιο χρηματοδότησης του εσωτερικού εμπορίου, για δάνεια 
του κεφαλαίου Γ, που θα βαρύνει εξ ολοκλήρου τον οφειλέτη. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Δεκεμβρίου 1988 

